Oficialusis leidinys L 311 , 14/12/1993 p. 0001 - 0075



Tarybos direktyva 93/92/EEB 1993 m. spalio 29. d. dėl apšvietimo ir šviesos signalo įtaisų įrengimo dviratėse arba triratėse motorinėse transporto priemonėse EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100a straipsnį, atsižvelgdama į 1992 m. birželio 30 d. Direktyvą 92/61/EEB dėl dviračių arba triračių motorinių transporto priemonių tipo patvirtinimo [1], atsižvelgdama į Komisijos pasiūlymą [2], bendradarbiaudama su Europos Parlamentu [3], atsižvelgdama į Ekonomikos ir socialinių reikalų komiteto nuomonę [4], kadangi kiekvienos valstybės narės dviratėse arba triratėse transporto priemonėse įrengtiems apšvietimo ir šviesos signalo įtaisams turi būti būdingos tam tikros techninės charakteristikos, kurios numatytos valstybėse narėse taikomose skirtingose privalomose nuostatose; kadangi dėl savo skirtumų tos nuostatos trukdo prekybai Bendrijoje; kadangi tas vidaus rinkai veikti trukdančias kliūtis būtų galima pašalinti, jeigu visos valstybės narės vietoj nacionalinės teisės aktų priimtų vienodus reikalavimus; kadangi siekiant kiekvienai pirmiau minėtai transporto priemonei pritaikyti Direktyvoje 92/61/EEB nustatytą tipo patvirtinimo tvarką, būtina parengti suderintus reikalavimus dėl apšvietimo ir šviesos signalo įtaisų įrengimo; kadangi siekiant palengvinti patekimą į šalių, kurios nėra Bendrijos narės, rinkas, jei tai taikoma dviračiams motociklams, atrodytų, kad būtina nustatyti šios direktyvos ir Jungtinių Tautų Europos ekonominės komisijos Reglamento Nr. 53 reikalavimų lygiavertiškumą, PRIĖMĖ ŠIĄ DIREKTYVĄ: 1 straipsnis Ši direktyva taikoma visų Direktyvos 92/61/EEB 1 straipsnyje nurodytų tipų transporto priemonėse įrengiant apšvietimo ir šviesos signalo įtaisus. 2 straipsnis Dviračių arba triračių motorinių transporto priemonių apšvietimo ir šviesos signalo įtaisų įrengimo atžvilgiu komponento tipo patvirtinimo suteikimo tvarką ir laisvą tų transporto priemonių judėjimą numatančias sąlygas nustato Direktyva 92/61/EEB. 3 straipsnis Pagal Direktyvos 92/61/EEB 11 straipsnį, patvirtinamas šioje direktyvoje nustatytų dviračiams motociklams taikomų reikalavimų ir Jungtinių Tautų Europos ekonominės komisijos Reglamente Nr. 53 (E/ECE/TRANS/505-52 papildymas/1 pakeitimas) nustatytų reikalavimų lygiavertiškumas. Komponento tipo patvirtinimą suteikiančių valstybių narių institucijos pagal pirmiau minėto Reglamento Nr. 53 reikalavimus suteiktus patvirtinimus ir komponento tipo patvirtinimo ženklus pripažįsta alternatyviais pagal šios direktyvos reikalavimus suteiktų atitinkamų patvirtinimų atžvilgiu. 4 straipsnis Siekiant I-VI priedus suderinti su technikos pažanga, visi būtini pakeitimai priimami pagal Direktyvos 70/156/EEB [5] 13 straipsnyje nustatytą tvarką. 5 straipsnis Valstybės narės, kurios savo nacionaliniuose įstatymuose dėl stabdymo signalo žibintų įrengimo dviračiuose mopeduose, palyginus su šioje direktyvoje išdėstytais reikalavimais, nustato ne tokius griežtus reikalavimus, tuos reikalavimus gali taikyti trejus metus nuo šios direktyvos įgyvendinimo dienos. 6 straipsnis 1. Valstybės narės ne vėliau kaip iki 1995 m. gegužės 1 d. priima ir paskelbia nuostatas, kurios įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. Nuo šio straipsnio pirmoje pastraipoje nurodytos dienos valstybės narės dėl priežasčių, susijusių su apšvietimo ir šviesos signalo įtaisų įrengimu, negali uždrausti pradėti eksploatuoti šios direktyvos reikalavimus atitinkančių transporto priemonių. Nuo 1995 m. lapkričio 1 d. jos taiko pirmoje pastraipoje nurodytas nuostatas. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus. 7 straipsnis Ši direktyva skirta valstybėms narėms. Priimta Briuselyje, 1993 m. spalio 29 d. Tarybos vardu Pirmininkas R. Urbain [1] OL L 225, 1992 8 10, p. 72. [2] OL C 93, 1992 4 13, p. 39. [3] OL C 305, 1992 11 23, p. 115 ir 1993 m. spalio 27 d. sprendimas (dar nepaskelbtas Oficialiajame leidinyje). [4] OL C 313, 1992 11 30, p. 7. [5] (OL L 42, 1970 2 23, p. 1), su paskutiniais pakeitimais, padarytais Direktyva 92/53/EEB (OL L 225, 1992 8 10, p. 1). -------------------------------------------------- PRIEDŲ SĄRAŠAS I PRIEDAS: | Apibrėžimai ir bendrieji reikalavimai … | 122 | 1 priedėlis: | Žibinto paviršiai, atskaitos ašis ir centras bei geometrinio apžvelgiamumo kampai … | 128 | 2 priedėlis: | Žibinto spalvų apibrėžimas … | 129 | II PRIEDAS: | Dviračiams mopedams taikomi reikalavimai … | 130 | 1 priedėlis: | Raudonų šviesų matomumas iš priekio ir baltų šviesų matomumas iš galo … | 138 | 2 priedėlis: | Konstrukcinis brėžinys … | 139 | 3 priedėlis: | Informacinis dokumentas dėl apšvietimo ir šviesos signalo įtaisų įrengimo tam tikro tipo dviračiame mopede … | 140 | 4 priedėlis: | Apšvietimo ir šviesos signalo įtaisų įrengimo tam tikro tipo dviračiame mopede komponento tipo patvirtinimo sertifikatas … | 141 | III PRIEDAS: | Triračiams mopedams ir lengviesiems keturračiams motociklams taikomi reikalavimai … | 142 | 1 priedėlis: | Raudonų šviesų matomumas iš priekio ir baltų šviesų matomumas iš galo … | 150 | 2 priedėlis: | Konstrukcinis brėžinys … | 151 | 3 priedėlis: | Informacinis dokumentas dėl apšvietimo ir šviesos signalo įtaisų įrengimo tam tikro tipo triračiame mopede … | 152 | 4 priedėlis: | Apšvietimo ir šviesos signalo įtaisų įrengimo tam tikro tipo triračiame mopede komponento tipo patvirtinimo sertifikatas … | 153 | IV PRIEDAS: | Dviračiams motociklams taikomi reikalavimai … | 154 | 1 priedėlis: | Raudonų šviesų matomumas iš priekio ir baltų šviesų matomumas iš galo … | 163 | 2 priedėlis: | Konstrukcinis brėžinys … | 164 | 3 priedėlis: | Informacinis dokumentas dėl apšvietimo ir šviesos signalo įtaisų įrengimo tam tikro tipo dviračiame motocikle … | 165 | 4 priedėlis: | Apšvietimo ir šviesos signalo įtaisų įrengimo tam tikro tipo dviračiame motocikle komponento tipo patvirtinimo sertifikatas … | 166 | V PRIEDAS: | Motociklams su priekaba taikomi reikalavimai … | 167 | 1 priedėlis: | Raudonų šviesų matomumas iš priekio ir baltų šviesų matomumas iš galo … | 176 | 2 priedėlis: | Konstrukcinis brėžinys … | 177 | 3 priedėlis: | Informacinis dokumentas dėl apšvietimo ir šviesos signalo įtaisų įrengimo tam tikro tipo motocikluose su priekaba … | 178 | 4 priedėlis: | Apšvietimo ir šviesos signalo įtaisų įrengimo tam tikro tipo motocikle su priekaba komponento tipo patvirtinimo sertifikatas … | 179 | VI PRIEDAS: | Triračiams motociklams taikomi reikalavimai … | 180 | 1 priedėlis: | Raudonų šviesų matomumas iš priekio ir baltų šviesų matomumas iš galo … | 190 | 2 priedėlis: | Konstrukcinis brėžinys … | 191 | 3 priedėlis: | Informacijos dokumentas dėl apšvietimo ir šviesos signalo įtaisų įrengimo tam tikro tipo triračiame motocikle … | 192 | 4 priedėlis: | Apšvietimo ir šviesos signalo įtaisų įrengimo tam tikro tipo triračiame motocikle komponento tipo patvirtinimo sertifikatas … | 193 | --------------------------------------------------